జై వర్ధన్ యాదవ్

జై వర్ధన్ యాదవ్ బీహార్ రాష్ట్రానికి చెందిన రాజకీయ నాయకుడు. ఆయన 2015 బీహార్ శాసనసభ ఎన్నికలలో పాలిగంజ్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
జై వర్ధన్ యాదవ్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2010 బీహార్ శాసనసభ ఎన్నికలలో పాలిగంజ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఉషా విద్యార్థిని చేతిలో ఓడిపోయాడు. ఆయన ఆ తరువాత రాష్ట్రీయ జనతా దళ్ పార్టీలో చేరి 2015 బీహార్ శాసనసభ ఎన్నికలలో పాలిగంజ్ శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రామ్ జన్మ శర్మపై 24,453 ఓట్ల మెజారిటీతో గెలిచి ఎమ్మెల్యేగా ఎన్నికయ్యాడు. 

జై వర్ధన్ యాదవ్  ఆ తరువాత జనతాదళ్ (యునైటెడ్) పార్టీలో చేరి 2020 బీహార్ శాసనసభ ఎన్నికలలో జేడీ (యు) అభ్యర్థిగా పోటీ చేసి తన సమీప ప్రత్యర్థి సిపిఐ(ఎంఎల్)ఎల్ అభ్యర్థి సందీప్ సౌరవ్ చేతిలో 30,915 ఓట్ల తేడాతో ఓడిపోయాడు.
మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2015)
వర్గం:రాష్ట్రీయ జనతా దళ్ పార్టీ రాజకీయ నాయకులు